கேள்வி: தானா மேரா மாவட்டம் - பொது பற்றி விளக்கவும்.
பதில்: சேது ரக்தமரிதிகா அல்லது சேது இரக்த மரதிகா அல்லது சீது ரக்தமரிதிகா ''(ChiTu Raktamaritika)'' என்பது பண்டைய காலத்தில் மலாயா, கிளாந்தான்; தாய்லாந்து தென் பகுதிகள்; ஆகியவற்றை ஆட்சி செய்த சிற்றரசு ஆகும். இந்து, பௌத்த மதங்கள் சார்ந்த அரசு. கி.மு. 100-ஆம் ஆண்டில் இருந்து கி.பி. 6-ஆம் நூற்றாண்டு வரையில் ஆட்சி செய்த அரசு. தெற்கு தாய்லாந்தின் சொங்கலா ''(Songkhla)'' மற்றும் பட்டாணி ''(Pattani)'' மாநிலங்களில் சில பகுதிகளை உள்ளடக்கிய அரசு. சிங்கோரா ''(Singgora)'' எனும் சொல்தான் சொங்கலா என்று மாறிப் போனது. சேது ரக்தமரிதிகா சிற்றரசு முன்னர் காலத்தில் சீனா, சம்பா இராச்சியம், கம்போடியாவில் பௌத்த மதத்தின் வரலாறு#பூனான் பேரரசு, ஜாவா, சுமத்திரா, மியன்மார், தென்னிந்தியா போன்ற நாடுகளுடன் வணிகம் செய்த அரசு.
கேள்வி: தானா மேரா மாவட்டம் - புத்த குப்தா கல் வெட்டு பற்றி விளக்கவும்.
பதில்: கெடாவில் ஒரு கல்வெட்டைக் கண்டு எடுத்தார்கள். அதன் பெயர் புத்த குப்தா கல் வெட்டு ''(Buddhagupta Stone found in Kedah).'' நான்காம் நூற்றாண்டுக் கல்வெட்டு. இந்தக் கல்வெட்டில் சேது ரக்தமரிதிகாவைப் பற்றி குறிப்பிடப்பட்டு உள்ளது. "சிவப்பு பூமி நிலம்" எனும் வாசகம் வருகிறது. இந்த வாசகம் கிளாந்தான் தானா மேரா எனும் இடத்தைச் சுட்டிக் காட்டுவதாகும்.
கேள்வி: தானா மேரா மாவட்டம் - ஸ்ரீ விஜய பேரரசு என்பது என்ன?
பதில்: தாய்லாந்து நாட்டில், சொங்கலா மாவட்டத்தில் சொங்கலா ''(Songkhla)'' எனும் நகரம் உள்ளது. அந்த நகருக்கு அருகாமையில் சொங்கலா ஏரி உள்ளது இந்த ஏரிக்கு மிக அருகில் பேங் கியோ ''(Bang Kaeo);'' சாதிங் பிரா ''(Sathing Phra)'' எனும் பழங்காலத்து நகரங்களின் மையம் உள்ளது. இந்த நகரங்களில் 1500 ஆண்டுகளுக்கு முன்னர் இருந்த சிவாலயங்களின் இடிபாடுகளைக் கண்டு எடுத்து இருக்கின்றனர். ஜே.எல். மியோன் ''(J.L. Meons)'' என்பவர் பிரபலமான வரலாற்று ஆசிரியர். அவர் சொல்கிறார்: இந்தோனேசியாவை ஆட்சி செய்த ஸ்ரீவிஜயப் பேரரசு என்பது இந்த கிளாந்தான் சிற்றரசில் இருந்து தோன்றி இருக்கலாம்; என்று சொல்கிறார். அதையே அறிஞர் நீலகண்ட சாஸ்திரி அவர்களும் வலியுறுத்துகிறார்.
கேள்வி: தானா மேரா மாவட்டம் - சூய் வம்சாவழி காலச் சுவடுகள் குறித்து விரிவாக சொல்லுங்கள்.
பதில்: 7-ஆம் நூற்றாண்டில் சீனாவை சூய் வம்சாவழியினர் ''(Sui Dynasty)'' ஆட்சி செய்தனர். அவர்களும் தங்கள் காலத்தில் என்னென்ன நடந்தன என்பதைப் பற்றி எழுதி வைத்து இருக்கின்றனர். அவர்களின் காலக் குறிப்புகளில் இருந்து: கிளாந்தானில் சேது ரக்தமரிதிகா எனும் ஒரு சிற்றரசு இருந்தது. அந்த அரசு நன்கு வளர்ச்சி அடைந்த அரசாக விளங்கியது என்று சூய் வம்சாவழி காலச் சுவடுகளில் ''(Chinese Sui Dynasty Annals)'' எழுதப்பட்டு உள்ளன. இந்தச் சிற்றரசுதான் பின்னர் காலத்தில் ஸ்ரீ விஜய பேரரசாக உருமாற்றம் பெற்று இருக்கலாம் என்றும் சொல்லப் படுகிறது. சேது ரக்தமரிதிகா எனும் பெயர் பின்னர் ஸ்ரீ விஜயா மாலா ''(Sri Wijaya Mala)'' என்று மாற்றப்பட்டு இருக்கலாம். ஸ்ரீ விஜயா மாலா உருவான ஆண்டு கி.மு. 667. அதன் தலைநகரத்தை வலாய் ''(Valai)'' என்று அழைத்து இருக்கின்றனர்.